পশ্চিম বাংলার কবি ভাস্কর চক্রবর্তী লিখেছিলেন-‘‘শীতকাল কবে আসবে সুপর্না?’’ জানা হয়নি কবির সেই মৃদু প্রশ্নে ট্রেনে অথবা পায়ে হেঁটে শীত ফিরেছিলো কি না চায়ের দোকানের গরম ধোঁয়া ছাড়তে থাকা কেৎলি, নরম বিস্কুট আর রাতের কুয়াশামাখা নির্জন পথ ছুঁয়ে। শীত তো আর এই শহরে ডাকলেই আসবে না। তার জন্য কত আয়োজনের মালা তো পথে পড়ে থাকে অবহেলায়। আশ্বিনের গরমে পিচ গলার উপক্রম, গুমট হাওয়া মনে করায় ভাদ্রের কথা। তাহলে সুপর্নাই কি শীতের ঈশ্বর? সুপর্না চাইলেই শীত নামবে? বাংলা ভাষার কবির সেই সুপর্না এখন কোথায় থাকে, সাইবেরিয়া অথবা ফিনল্যান্ড? যেখান থেকে সে আমাদের শীতকথা তার কাছে পৌঁছাচ্ছে না?